Dagsorden og Mødereferat

14. Marts 2024 19:00 – 21:00

## Tilstede

Lars Skov Andersen, Eva Birch Christensen, Emil Liljeberg, Lise Knørr, Bent Jørgensen og Ole Ørsted.

Dagsorden

## Siden sidst

Der er sket meget, men vi sprang dette punkt over af hensyn til hovedpunktet – Dialogmødet den 19. marts

## Status for vores bankkonto

Kontoen er fuldt overført med Emil som kasserer. Sansehaven og vores egen konto er samme konto – det giver lidt udfordringer regnskabsmæssigt. Der er modtaget 7.500 kr. fra Vordingborg Kommune i år. Der blev ikke søgt sidste år. Der er på vores del af kontoen 19.000 kr. og Sansehaven har 45.000 kr.

Shelteret har egen konto administreret af Lisbet Baruël hvorpå står 20.000 kr.

2a. Ansøgning fra Vestmøn.dk

Vestmøn.dk er det produkt som gruppen, der igennem godt et år har arbejdet på en fælles hjemmeside for Vestmøn er ved at være klar med.

Ansøgningen skal ses i lyset af, at flere fonde stiller som betingelse, at også andre giver tilsagn om støtte.

Der er ansøgt om 5.000 kr.

I betragtning af, at vores årlige indtægt er på 7.500 kr. anser vi det for et stort beløb og blev enige om at give tilsagn på 1.000 kr. under forudsætning af, at Christian Wanscher vil passe vores Facebook-side.

Elektronisk kommunikation

Johnni Buch arbejder på hjemmeside, hvor vi skal have lagt vores referater, oplæg, indkaldelser og andre oplysninger ud.

Når den er klar, giver Johnni os et kursus i at passe den.

Derudover har vi en Facebookside. Vi er enige om, at det skal være en side, som det kun er os, der lægger noget op på – evt. med hjælp fra Christian. Vi skal i starten skrive vores mail-adresse og at vi gerne modtager henvendelser på denne.

## Prioritering af opgaver

Vi har alle afgivet stemmer – Brug af Fanefjordskolen er 1. prioritet.

## Dialogmøde med politikere

Vi kunne ikke bruge Fanefjordskolen, da kommunen bruger den til skolemøbellager. Derfor er vi i hallen.

Vi mødes i hallen kl. 17 og forbereder lokale, kaffe mv. Bent og Ole kommer senere.

Emil køber øl og vand.

Lars Skov Andersen byder velkommen og er ordstyrer. Eva er referent.

1. **Velkomst – ved Lars Sjov Andersen**
2. **Lokale initiativer – ved Janus, Sara og Sune**
3. **Fanefjord Supporters – ved Peter Bysted**
4. **Udvidelse af Blå Veje Skole – Ved Nis Lorenzen**
5. **Omkostninger ved kommunalt vedligehold af skolebygningerne – ved Administrationen**
6. **Forventede indtægter ved evt. udlejning eller salg af skolebygninger og matrikel – ved Administrationen**

## Generalforsamling

Lørdag den 25. maj kl. 14 – 16 i Håbet i Røddinge.

Der står i vores vedtægter, at halvdelen af bestyrelsen skal være på valg hvert år. I og med at vi kun har arbejdet i et halvt år inden generalforsamlingen og da vi har et godt samarbejde, vil vi foreslå generalforsamlingen, at vi fortsætter uden valg i år, men sætter halvdelen af bestyrelsen på valg til næste år.

## Læserbreve og Avisannoncer

Lars og Bent har læserbreve i ugens Ugebladet Møn. Der er også annonce for Dialogmødet i kommunens spalte.

## Næste møde

Torsdag den 4. april kl. 19 – 21 hos Lars, Lerbækvej 12.

## Evt.